Í sýnikennslu vikunnar fórum við ítarlega í blautan eyeliner . Eyelinerinn sem við völdum var svo Sensai Liquid Eyeliner í svörtum lit . Þessi eyeliner penni er einstaklega góður þar sem burstinn er mjúkur og beygist með húðinni . Gott er að hafa í huga að nota léttar hreyfingar og gera stuttar strokur í einu þegar við gerum eyeliner . Munið einnig að horfa upp inn á milli skrefa til þess að sjá hvernig eyelinerinn lítur út þegar þið eruð með alveg opin augun . Falleg fyrir Falleg eftir Það sem ég elska við þennan eyeliner penna frá Sensai er að hann þornar ekki fljótt og brotnar ekki á húðinni , sem er einstaklega þæginlegt ef það þarf að laga eitthvað við lögunina á eyelinernum þá er það lítið mál eftir á . Eyelinerinn kemur í 2 litum og kostar 5.600 kr og það sniðuga við hann er þegar það þarf að endurnýja þá er hægt að kaupa fyllingu í hann sem kostar 2.400 kr í stað þess að kaupa nýjan . Við byrjuðum á því að gera örþunna línu alveg frá innri augnkrók og meðfram augnháralínunni , ég fer ekki alveg í endann á ytri augnkrók heldur stoppa aðeins fyrr . Ef augnlokið ykkar leitar niður á við í ytri augnkrók er gott að hafa í huga að stoppa fyrr og byrja vænginn lengra inn á augnlokinu . Við byrjum á því að gera örþunna línu alveg frá innri augnkrók og meðfram augnháralínu 2 . Næst gerum við vænginn , fylgjum neðri vatnslínu og gott er að reyna nota endann á pennanum í þetta skref til að fá þunna línu 3 . Tengjum vænginn við línuna á augnlokinu en förum aðeins að næstum hálfu augnlokinu , þá verður eyelinerinn ekki of þykkur yfir augnlokið sjálft Sumum augnumgjörðum fer betur að byrja með eyelinerinn á miðju auganu en ekki draga hann alla leið í innri augnkrók . Sniðugt er að prófa báðar útfærslur til að sjá hvor fer augnlaginu þínu betur . Þegar við gerum vænginn þá fylgjum við neðri vatnslínu en ekki efri augnháralínu , þá fáum við meiri lyftingu á augað . Nokkur ráð til að auðvelda útfærslu vængsins : – Setja límband undir til að koma í veg fyrir að fara of neðarlega með vænginn – Nota ljósan augnblýant og teikna línu út frá ytri augnkrók og láta hann liggja eins og neðri vatnslínan liggur , hægt er að nota ljósa litinn sem viðmið þegar vængurinn er gerður með dökkum eyeliner Fallegt er að nota augnhár sem eru lengri í ytri endann og ýkja þar með vænginn . Einnig er hægt að nota stök augnhár og raða þá lengri augnhárum á ytri augnháralínu . Ef eitthvað fer úrskeiðis , ekki örvænta . Notaðu augnhreinsi á skáskornum bursta , eða einhverjum stífum bursta , og lagaðu eyelinerinn . Þetta ráð hentar vel ef vængurinn er of þykkur eða of neðarlega . Einnig ef eyelinerinn er of þykkur á miðju augnloki , en þá þarf að hafa í huga að ef þú ert með augnskugga þá gæti hann þurrkast út með og það gæti þurft að laga hann eftir á . Hægt er að leika sér með mismunandi lengd á vængnum og þykkt á eyeliner . Það er engin ein regla þegar kemur að förðun en vona að þessi kennsla komi að gagni .